cyanic-selkie/wikianc huggingface dataset:
ნეირომეცნიერება
ისტორია
ნერვული სისტემის შესწავლის უძველესი შემთხვევები ძველ ეგვიპტეში გვხვდება. ტრეპანაციას − თავის ქალის გახვრეტას მენტალური დაავადებების, თავის ქალის დაზიანებებისა და თავის ტვინის დაზიანებების გამოსაკვლევად ჯერ კიდევ ნეოლითის ხანაში იყენებდნენ. ძვ.წ. 1700 წლით დათარიღებული მანუსკრიპტები მიუთითებენ, რომ ძველ ეგვიპტელებს თავის ტვინის დაზიანებების შესახებ გარკვეული ცოდნა ჰქონდათ. ეგვიპტეში, შემდეგ კი გვიანი შუა საუკუნეების დროს მუმიფიკაციისას თავის ტვინს სხეეულს აშორებდნენ. ჰეროდოტეს ცნობით, მუმიფიკაციისას პირველ რიგში მოკაუჭებული რკინის იარაღით ცხვირის ღრუდან ტვინი ნაწილ-ნაწილ გამოჰქონდათ.
თანამედროვე ნეირომეცნიერება
ნერვული სისტემის მეცნიერული შესწავლა მნიშვნელოვნად განვითარდა XX საუკუნის მეორე ნახევარში მოლეკულური ბიოლოგიის, ელექტროფიზიოლოგიისა და გამოთვლითი ნეირომეცნიერების უპირატესობების მეშვეობით. ამან ნეირომეცნიერებს ნერვული სისტემის ველა ასპექტით შესწავლის საშუალება მისცა:როგორია ნერვული სისტემის სტრუქტურა, როგორ მუშაობს, როგორ ვითარდება, რა იწვევს მის დარღვევბს და როგორ იცვლება ის.
ტექნოლოგიების განვითარებამ ერთეული ნეირონის შიგნით მიმდინარე კომპლექსური პროცესების შესწავლა გახადა შესაძლებელი. ნეირონები კომუნიკაციისთვვის სპეციალიზირებული უჯრედებია. მათ სხვა ნეირონებთან და იმ უჯრედებთან კომუნიკაცია შეუძლიათ, რომელთანაც სინაფსი აკავშირებს, რომელსაც ელექტრული ან ელექტროქიმიური სიგნალი გადააქვს.
განშტოებები
თანამედროვე ნეირომეცნიერების კატეგორიზება შემდეგნაირად შეიძლება: აფექტური ნეირომეცნიერება − იმ ნერვული მექანიზმების შესწავლა, რომელიც ემოციებს უკავშირდება და ჩვეულებრივ ექსპერიმენტები ცხოველებზე ტარდება. ქცევითი ნეირომეცნიერება − ასევე ცნობილია როგორც ბიოლოგიური ფსიქოლოგია, ფიზიოლოგიური ფსიქოლოგია, ბიოფსიქოლოგია და ფსიქობიოლოგია, გენეტიკისა და ფიზიოლოგიის პრინციპებსა და ადამიანებსა და ცხოველებში ქცევით მექანიზმებს შეისწვლის. უჯრედული ნეირომეცნიერება − შეისწავლის ნეირონებს უჯრედულ დონეზე. კლინიკური ნეირომეცნეირება − მეცნიერულად შეისწავლის იმ ბიოლოგიურ მექანიზმებს, რომლებიც ნერვული სისტემის დარღვევებისა და დაავადებების გამორკვევას უწყობს ხელს. გამოთვლითი ნეირომეცნიერება − გულისხმობს ნერვული სისტემის თეორიულ შესწავლას. გარდა ამ დარგებისა, გამოიყოფა სხვა დარგებიც: კოგნიტური ნეირომეცნიერება, განვითარებითი ნეირომეცნიერება, კულტურული ნეირომეცნიერება, ევოლუციური ნეირომეცნიერება, ნოლეკულური ნეირომეცნიერება, ნერვული ინჟინერია, ნეიროანატომია, ნეიროქიმია, ნეიროეთოლოგია, ნეიროგასტრონომია, ნეიროგენეტიკა, ნეიროიმუნოლოგია, ნეიროინფორმატიკა, ნეიროლინგვისტიკა, ნეიროფიზიკა, ნეიროფიზიოლოგია, ნეიროფსიქოლოგია, პალეონეირობიოლოგია, სოციალური ნეირომეცნიერება და სისტემური ნეირომეცნიება.
სქოლიო
კატეგორია:ნეირომეცნიერება
მეტალჰალოგენური ნათურა
მეტალჰალოგენური ნათურა — აირგანმუხტავი სინათლის წყარო. იგი მაღალი წნევის ვერცხლისწყლის ნათურის მსგავსია, იმ განსხვავებით, რომ მის კაფსულაში ვერცხლისწყლის ორთქლთან და ინერტულ აირებთან ერთად ასევე გახსნილია მეტალჰალოგენები (მეტალის ბრომიდები ან იოდიდები). მეტალჰალოგენური ნათურა მაღალი წნევის ნათურაა. გამოიგონეს 1960-იან წლებში. ის ჰგავს მაღალი წნევის ვერცხლისწყლის ნათურას, თუმცა მისი კვარცის კაფსულაში დამატებული მეტალჰალოგენი ზრდის მის ეფექტურობას (იგივე ენერგოდანახარჯით აქვს მეტი შუქგაცემა). მეტალჰალოგენებიდან ყველაზე ხშირად გამოიყენება ნატრიუმის იოდიდი. ამ ტიპის ნათურების შუქგაცემა დაახლოებით 1 ვატზე 75–100 ლუმენია.
ლიტერატურა
კატეგორია: გარე განათების მოწყობილობები კატეგორია: აირგანმუხტავი სინათლის წყაროები კატეგორია: ნათურები
იჟასი
იჟასი (Ijaci) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 889 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ლავრასის შემადგენლობაში.
2010 წლის მონაცემებით, მოსახლეობა 5 859 ადამიანს შეადგენდა, მოსახლეობის სიმჭიდროვე 55.67 კმ²-ზე. ფართობი 105 246 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
კიმ სოკ ჯინი
კიმ სოკ ჯინი (დ.4 დეკემბერი, 1992, გვაჩონი, სამხრეთი კორეა) — სამხრეთ კორეელი მომღერალი, ცნობილ ბოიბენდ BTS-ის ვოკალისტი.
კარიერა
2018 წლის 9 აგვისტოს ჯინმა გამოუშვა თავისი მეორე სოლო ნამუშევარი „Epiphany“,როგორც თრეილერი BTS-ის მომავალი ალბომისა Love Yourself: Answer. სიმღერის ლირიკა ეხება ისეთ თემებს,როგორიცაა თვითმიმღებლობა და საკუთარი თავის სიყვარული. სიმღერის სრულმა ვერსიამ დაიკავა 30-ე ადგილი Gaon Music Chart-ში და მე-4 ადგილი Billboard World Digital Singles Chart -ში. ოქტომბერში, BTS-ის სხვა წევრებთან ერთად, ჯინს სამხრეთ კორეის პრეზიდენტმა გადასცა Hwagwan-ის კულტურული დამსახურების მეოთხე კლასის ჯილდო.
ჯინს აქვს ორი დამოუკიდებელი სოლო თრეკი „Tonight“ (2019) და Abbys (2020).
2016 წელს მან გამოუშვა Hwarang: The Poet Warrior Youth-ის ორიგინალი საუნდთრეკი „It’s Definitely You“ BTS-ის წევრ V-სთან ერთად.
სქოლიო
კატეგორია:დაბადებული 4 დეკემბერი კატეგორია:დაბადებული 1994 კატეგორია:სამხრეთ კორეელი მომღერლები
სალამატის რეგიონი
სალამატის რეგიონი (Salamat, منطقة سلامات) — ჩადის რეგიონი. თავისი სახელწოდება მან მიიღო რეგიონში ჩამომდინარე მდინარე სალამატის გამო. ადმინისტრაციული ცენტრი — ქალაქი ამ-ტიმანი. ფართობი — 66 000 კმ², მოსახლეობის რაოდენობა 2009 წლის აღწერის მონაცემებით შეადგენს 308 605 ადამიანს.
გეოგრაფია
სალამატის რეგიონი მდებარეობს ქვეყნის უკიდურეს სამხრეთ-აღმოსავლეთში და შეესაბამება ადრე აქ მდებარე სალამატის პრეფექტურის ტერიტორიას. დასავლეთით რეგიონს ესაზღვრება შუა შარის და გერის რეგიონები, ჩრდილოეთით სილის რეგიონი, სამხრეთ-აღმოსავლეთით რეგიონზე გადის სახელმწიფო საზღვარი ცენტრალური აფრიკის რესპუბლიკასთან.
ადმინისტრაციული დაყოფა
ადმინისტრაციული თვალსაზრისით სალამატის რეგიონი იყოფა 3 დეპარტამენტად — აბუდეია (შედგება 3 ქვეპრეფექტურისაგან), ბაჰრ-აზუმი (3 ქვეპრეფექტურისაგან), ჰაზარ-მანგუეიგნე (3 ქვეპრეფექტურისაგან).
ეკონომიკა
სალამატის რეგიონის ეკონომიკის საფუძველია სოფლის მეურნეობა — მეცხოველეობა, ფეტვის და არაქისის მოყვანა, ასევე თევზჭერა.
სქოლიო
კატეგორია:ჩადის რეგიონები
ოქტიაბრსკოე (ფლორეშტის რაიონი)
რესურსები ინტერნეტში
კატეგორია:ფლორეშტის რაიონის სოფლები
იმედის მწვანე კუნძული
„იმედის მწვანე კუნძული“ — რეჟისორ ომარ გვასალიას 1978 წლის ქართული მხატვრული ფილმი.
რესურსები ინტერნეტში
კატეგორია:1978 წლის ქართული ფილმები
ზახარი სტოიანოვი
ზახარი სტოიანოვი (დ. 1850 ან 1851 — გ. 2 სექტემბერი, 1889, პარიზი) — ბულგარელი მწერალი, ბულგარული აღორძინების ერთ-ერთი წარმომადგენელი,
ბიოგრაფია
იყო სტარა-ზაგორის (1875) და აპრილის (1876) აჯანყებების თანაორგანოზატორი. ლიტერატურული მოღვაწეობა დაიწყო 1880 წელს, დააარსა გაზეთი „რაბოტნიკი“ (რუსე, 1881), „ბორბა“ (პლოვდივი, 1885). აქვეყნებდა ფელეტონებს, სტატიებს, ნარკვევევბს. ავტორია მოთხრობისა „ისკანდერ ბეი“ (1882). ავტორია ე. ლევსკის (1883) და ხ. ბოტევის (1889) ბიოგრაფიებისა. დაწერა „ჩანაწერები ბულგარეთის აჯანყებებზე“ სამ ტომად (1884-1892).
ლიტერატურა
კატეგორია:ბულგარელი მწერლები კატეგორია:დაბადებული 1850-იანები კატეგორია:XIX საუკუნის მწერლები კატეგორია:გარდაცვლილი 2 სექტემბერი კატეგორია:გარდაცვლილი 1899
ოქტომბრის თემი (მრავალმნიშვნელოვანი)
ოქტომბრის თემი შეიძლება აღნიშნავდეს:
მარიამ ლაბაძე
მარიამ ლაბაძე (დ. 11 სექტემბერი, 1944, კანდავა, ლატვიის სსრ, სსრკ) — ქართველი ექიმი.
ბიოგრაფია
1968 წელს დაამთავრა რიგის სამედიცინო ინსტიტუტის სამკურნალო ფაკულტეტი.
1969–1994 წლებში მუშაობდა თბილისში, ქირურგიის ინსტიტუტში; 1998 წლიდან ისევ ქირურგიის ინსტიტუტის თანამშრომელია. ავტორია 32 სამეცნიერო ნაშრომის და რაციონალიზატორული წინადადებებისა. ანესთეზიოლოგი. მედიცინის მეცნიერებათა კანდიდატი.
საკანდიდატო დისერტაციის თემაა „გულის კონსერვაცია ფტორნახშირწყლების ოქსიგენაციის პირობებში“, რომელიც დაიცვა 1985 წელს.
რესურსები ინტერნეტში
კატეგორია:დაბადებული 11 სექტემბერი კატეგორია:დაბადებული 1944 კატეგორია:ქართველი ექიმები მ
ემინე ხათუნი
ემინე ხათუნი ( დ. 1398 — გ. 1449) — ოსმალეთის იმპერიის სულთნის, მეჰმედ I-ის მეორე ცოლი. სულთან მურად II-ის დედა.
ბიოგრაფია
ემინე ხათუნი დაიბადა 1398 წელს ელბისტანში. ის იყო დულკადირიდის მეხუთე მმართველის, მუჰამედ ნასირედინ-ბეის ქალიშვილი. 1404 წელს შეეძინა ოსმალეთის იმპერიის მომავალი სულთანი მურად V.
ემინე ხათუნი გარდაიცვალა 1449 წელს ბურსაში. დაკრძალულია მურადიეს მეჩეთში, ბურსაში.
სქოლიო
კატეგორია:ოსმალეთის სულთნების მეუღლეები კატეგორია:დაბადებული 1820 კატეგორია:გარდაცვლილი 1889
ჰონგ-კონგი 2012 წლის ზაფხულის ოლიმპიურ თამაშებზე
ჰონგ-კონგმა ზაფხულის ოლიმპიურ თამაშებზე მეთხუთმეტედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ ერთი ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 2012 წლის ზაფხულის ოლიმპიურ თამაშებზე კატეგორია:ჰონგ-კონგი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ჟებოტის კოპალას ეკლესია
ჟებოტის კოპალას ეკლესია — არქიტექტურული ძეგლი თიანეთის მუნიციპალიტეტის სოფელ ჟებოტის დასავლეთით. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვით. ძლიერ დაზიანებულია. ამჟამად სამხრეთ კედლის უმეტესი ნაწილი განახლებულია, რომელშიც შემორჩენილია თავდაპირველი შესასვლელის წირთხლების ქვედა ნახევარი. ღრმა, თითქმის ნახევარწრიული აფსიდის ღერძზე გაჭრილია ვიწრო, შეისრული თაღით გადახურული სარკმელი. მისგან მარცხნივ მცირე ზომის სწორკუთხა ნიშია. ეკლესიას შეისრული სხმული კამარა აქვს. შენობა გადახურულია შიფერით.
ლიტერატურა
კატეგორია:თიანეთის მუნიციპალიტეტის ტაძრები
ვილკოვე
ვილკოვე (Вилкове) — ქალაქი უკრაინაში. მდებარეობს ოდესის ოლქში. 2013 წელს ქალაქის მოსახლეობა 8570 კაცს შეადგენდა.
სქოლიო
კატეგორია:ოდესის ოლქის ქალაქები
სევაბერდი
სევაბერდი (Սևաբերդ) — სოფელი სომხეთში, კოტაიქის პროვინციაში. მდებარეობს ზღვის დონიდან 2 058 მეტრზე. 2008 წლის მონაცემებით, მოსახლეობა 293 ადამიანს შეადგენდა, სიმჭიდროვე 18 ადამიანი კმ²-ზე. ფართობი 15.92 კმ²-ია.
რესურსები ინტერნეტში
კატეგორია:კოტაიქის პროვინციის სოფლები
სიმონიანთხევის ეკლესია
სიმონიანთხევის ეკლესია — არქიტექტურული ძეგლი თიანეთის მუნიციპალიტეტის სოფელი სიმონიანთხევის ჩრდილო-დასავლეთით, 2 კმ-ზე. განეკუთვნება გვიანდელ შუა საუკუნეებს. ეკლესია ნაგები ყოფილა რიყისა და ნატეხი ქვით, მთლიანად დანგრეულია. კედლები 0,2-0,4 მეტრ სიმაღლეზეა შემორჩენილი. შესასვლელი სამხრეთიდან ჰქონია. აფსიდი ნახევარწრიული ფორმისაა.
ლიტერატურა
კატეგორია:თიანეთის მუნიციპალიტეტის ტაძრები
წერტილი (გეომეტრია)
რესურსები ინტერნეტში
კატეგორია:კლასიკური გეომეტრია
ნეიროეთოლოგია
ნეიროეთოლოგია − ცხოველთა ქცევების შესწავლისა ევოლუციური და შედარებითი მიდგომა. ნეიროეთოლოგია ქცევითი ნეირომეცნიერების დისციპლინათშორისი დარგია და ყურადღებას ამახვილებს იმაზე თუ როგორ გარდაქმნის ცენტრალური ნერვული სისტემა ბიოლოგიურ სტიმულებს ბუნებრივ ქცევად. მაგალითად: ღამურების უმრავლესობას ექოლოკაცია აქვს, რაც ნადირეობასა და ნავიგაციაში ეხმარება მათ. ღამურების სმენითი სისტემა ხშირად მოჰყავთ იმის მაგალითად თუ როგორ გარდაიქმნება ხმის აკუსტიკური მახასიათებლები ხმის ქცევით სენსორულ რუკად. ნეირომეცნიერები იმედოვნებენ, რომ ცხოველების ცპეციალიზებული ქცევებისა და კარგად გამოხატული ქცევების მეშვეობით ნერვული სისტემის ძირითად პრინციპებს განსაზღვრავენ.
ნეიროეთოლოგია დისციპლინათშორისი დარგია და მოიცავს ნეირობიოლოგიასა (ნერვული სისტემის შესწავლა) და ეთოლოგიას (ცხოველთა ქცევების შესწავლა ბუნებრივ პირობებში). ნეიროეთოლოგიის ცენტრალური თემა, რომლითაც ინ ნეირომეცნიერების სხვა დარგებისგან განსხვავდება არის ის, რომ ნეიროეთოლოგია ფოკუსირდება ბუნებრივ ქცევაზე (მაგ: შეწყვილება, ნავიგაცია მტაცებლებისგან თავდაცვა).
ისტორია
1890 წელს ნეიროეთოლოგიის პიონერმა, იორგ-პეტერ ევერტმა ჩამოაყალიბა ის ძირითადი კითხვები, რომლებზე პასუხის გაცემასაც ნეირომეცნიერება ცდილობს: როგორ აიდენტიფიცირებს ორგანიზმი სტიმულს? როგორ არის წარმოდგენილი გარე სტიმულები ნერვულ სისტემაში? როგორ იღებს, ინახავს და ამუშავებს ნერვული სისტემა ინფორმაციას სტიმულის შესახებ? როგორ კოდირდება ქცევითი ნიმუშები ნეირონებში? როგორ კოორდინირდება და კონტროლირდება ქცევა ნერვული სისტემის მიერ? როგორ უკავშირდება ქცევის ონტოგენეტიკური განვითარება ნერვულ მექანიზმებს?
თანამედროვე ნეიროეთოლოგიაზე დიდი გავლენა მოახდინა კვლევითმა ტექნიკებმა და ნეიროეთოლოგიის მეთოდებიც ძალიან განსხვავებულია. 1984 წლის შემდეგ გამოყენებულ ტექნიკებს შორისაა შიდაუჯრედული საღებავები, რაც ნნეირონების განსაზღვრისა და ნეირონების რუკის შექმნის შესაძლებლობას იძლევა და თავის ტვინის დანაწევრება, რაც შიდაუჯრედული ელექტროდებსის გამოყენებით თავის ტვინის უკეთ გამოკვლევის შესაძლებლობას იძლევა. ამჟამად ნეიროეთოლოგიასთან ყველაზე მჭიდროდ დაკავშირებულია გამოთვლითი ნეირომეცნიერება, მოლეკულური გენეტიკა, ნეიროენდოკრინოლოგია და ეპიგენეტიკა.
ცხოველთა ქცევას არისტოტელეს (ძვ.წ. 384-342) დროიდან მოყოლებული შეისწავლიან, მაგრამ ეთოლოგია ბუნებისმეტყველებიდან და ეკოლოგიიდან მხოლოდ მეოცე საუკუნის დასაწყისში გამოყვეს. ნეიროეთოლოგიის ცალკე დარგად გამოყოფაზე დიდი გავლენა მოახდინა კონრად ლორენცისა და ნიკო ტინბერგენის კვლევებმა და ნაშრომებმა. კონრად ლორენცი ცნობილია ქცევის ფიქსირებული ნიმუშის თეორიის შექმნით. ლორენცმა კონცეფციის წარმოასჩენად ცნობილი ჰიიდრავლიკური მოდელი შექმნა. ამ თეორიის განვითარებაში ლორენცს ტინბერგენიც ეხმარებოდა. ტინბერგენმა შეიმუშავა სუპერსტიმულის კონცეფცია. ტინბერგენი ცნობილია ოთხი კითხვის ჩამოყალიბებით, რომლებიც, მეცნიერის აზრით, ეთოლოგებმა ცხოველთა ნებისმიერი ქცევიისას უნდა გაითვალისწინონ. ტინბერგენის ოთხი კითხვა ქცევის ახსნათა კატეგორიებია და ხშირად ანალიზის დონეებს უწოდებენ.
განსხვავებით ბიჰევიორიზმისგან, რომელიც არაბუნებრივ სტიმულებზე ცხოველთა რეაქციებს ხელოვნურ, ლაბორატორიულ პირობებში შეისწავლის, ეთოლოგია ცხოველთა ბუნებრივი ქცევის კატეგორიზებასა და ანალიზსს ახდენს. შესაბამისად, ნეიროეთოლოგია პასუხობს იმ კითხვებს, რომლებიც ბუნებრივ გარემოში განხორციელებულ ქცევებს უკავშირდება.
ბიბლიოგრაფია
კატეგორია:ეთოლოგია კატეგორია:ნეიროფსიქოლოგია კატეგორია:ნეიროეთოლოგია
სულენანშანი
სულენანშანი, ზიუსის ქედი — ქედი ჩინეთში, ნანშანის მთათა სისტემაში. წარმოადგენს ცილიანშანის დასავლეთ ნაწილს. სიგრძე დაახლოებით 250 კმ, მაქსიმალური სიმაღლე 5808 მ (მთა გუანძეფინი, ნანშანის უმაღლესი წერტილი). სულენანშანთან მიბჯენილი მთათაშორისი ვაკეები მდებარეობს 4100-4500 მ სიმაღლეზე. სულენანშანი უმეტესწილად აგებულია სინური და კამბრიული ასაკის გრანიტებითა და მეტამორფული ქანებით. კალთების ქვედა ნაწილი დაფარულია მეჩხერი ბალახოვანი და ავშნიანი, მარცვლოვანი და ისლიანი ბუჩქნარი მცენარეულობით; 5000 მ ზევით კალთები წელიწადის დიდ დროს დაფარულია თოვლით; განვითარებულია გამყინვარება. შემორჩენილია კანჯარისა და გარეული იაკის ჯოგები; მთათაშორის ხეობებში გვხვდება კუკუ-იამანი.
რესურსები ინტერნეტში
კატეგორია:ჩინეთის ქედები
თიანეთის ეკლესია (მრავალმნიშვნელოვანი)
თიანეთის ეკლესია შესაძლოა აღნიშნავდეს:
ბეიტსის მოტელის ეპიზოდების სია
ბეიტსის მოტელი (Bates Motel) — ამერიკული ფსიქოლოგიური დრამა-თრილერის ჟანრის სერიალი, რომელიც შექმნეს კარლტონ კუზმა, კერი ერინმა და ენტონი ციპრიანომ ტელეკომპანია A&E-სთვის.
სერიალი დაფუძნებულია რობერტ ბლოხის ნოველაზე და წარმოადგენს ალფრედ ჰიჩკოკის ამავე სახელწოდების ფილმის პრიკველს, იმ განსხვავებით, რომ სიუჟეტი თანამედროვე პერიოდში ვითარდება.
მოძალადე ქმრის სიკვდილის შემდეგ, ნორმა ლუის ბეიტსი (ვერა ფარმიგა) საცხოვრებლად მის შვილთან, ნორმანთან (ფრედი ჰაიმორი) ერთად თეთრი ფიჭვის ყურეში გადადის, სადაც მოტელს ყიდულობენ და ცხოვრების თავიდან დაწყებას ცდილობენ. დედა-შვილის ოჯახს მალევე უერთდება ნორმას უფროსი ვაჟი, დილან მასეტი (მაქს ტირიოტი). ისინი აღმოაჩენენ, რომ იდილიური ქალაქი სინამდვილეში ისეთი არ არის, როგორიც ერთი შეხედვით ჩანს და ყოველ კუთხეში სახიფათო საიდუმლო იმალება.
სერიალის პრემიერა შედგა 2013 წლის 18 მარტს და ზოგადად დადებითი შეფასებები მიიღო. სულ გადაიღეს 50 ეპიზოდი, რომელსაც ეთერში აჩვენებდნენ 2013 წლის 18 მარტიდან 2017 წლის 24 აპრილამდე.
რესურსები ინტერნეტში
ეპიზოდები ბეიტსის მოტელი ბეიტსის მოტელი ბეიტსის მოტელი
ბოჭორმის ნამოსახლარი
ბოჭორმის ნამოსახლარი შესაძლოა აღნიშნავდეს:
მარინა ლაბაძე
მარინა ლაბაძე (დ. 21 დეკემბერი, 1939, თბილისი, საქართველოს სსრ, სსრკ) — ქართველი ექიმი, თბილისის სახელმწიფო სამედიცინო უნივერსიტეტის პედიატრიული ფაკულტეტის სამეცნიერო საბჭოს წევრი.
ბიოგრაფია
1963 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1963–1966 წლებში იყო თბილისის სახელმწიფო სამედიცინო ინსტიტუტის პათანატომიის კათედრის ასპირანტი. 1966–1975 წლებში ჰისტოლოგიის, ციტოლოგიისა და ემბრიოლოგიის კათედრის ასისტენტი, 1975 წლიდან ამავე კათედრის დოცენტი. ავტორია 28 სამეცნიერო ნაშრომის ციტოლოგიის, ჰისტოლოგიის, ემბრიოლოგიის, ნეირომორფოლოგიის საკითხებზე.
რესურსები ინტერნეტში
კატეგორია:დაბადებული 21 დეკემბერი კატეგორია:დაბადებული 1939 კატეგორია:ქართველი ექიმები მ კატეგორია:თბილისის სახელმწიფო სამედიცინო ინსტიტუტის კურსდამთავრებულები
დუსიტის ზოოპარკი
ცხოველები
დუსიტის ზოოპარკში წარმოდგენილია 1 600 სახეობის ცხოველი:
ზოოპარკში წარმოდგენილია ეგზოტიკური ცხოველების მრავალფეროვანი სახეობები, რომელთა შორისაა მაიმუნები, ალიგატორები, კენგურუები, ზებრები, პინგვინები, სპილოები, აქლემები და ჟირაფები. ზოოპარკში ასევე გვხვდება ის იშვიათი სახეობები, როგორიცაა ალბინოსი ირემი და ბენგალური თეთრი ვეფხვი.
ზოოპარკი ასევე მოიცავს ზოო-მუზეუმს, ცხოველთა საავადმყოფოს და საგანმანათლებლო ცენტრს.
სქოლიო
კატეგორია:ტაილანდის ზოოპარკები
ვაჩნაძიანის ეკლესია (მრავალმნიშვნელოვანი)
ვაჩნაძიანის ეკლესია შესაძლოა აღნიშნავდეს:
ჟან სმარტი
ჟან ელიზაბეტ სმარტი ((Jan Smart; დ. 13 სექტემბერი, 1951 წელი, სიეტლი, ვაშინგტონი, აშშ) - ამერიკელი თეატრისა და კინოს მსახიობი.
ადრეული ცხოვრება
სმარტი დაიბადა და გაიზარდა სიეტლში, ვაშინგტონი, აშშ. კატლენ მარი "ქეის" და დუგლას ალექსანდრე სმარტის, ქალიშვილი. ის ოთხი შვილიდან მეორეა. სმარტს პირველი ტიპის დიაბეტის დიაგნოზი დაუსვეს, როდესაც ის ცამეტი წლის იყო. სატელევიზიო შოუს მე -10 სეზონში ვინ ფიქრობთ რომ ხართ?, სმარტმა აღმოაჩინა, რომ ის არის დორკას ჰოარის პირდაპირი შთამომავალი, ერთ-ერთი ბოლო ქალი, რომელიც ნასამართლევი იყო ჯადოქრობისთვის სალემის ჯადოქრების სასამართლო პროცესების დროს.
მან 1969 წელს დაამთავრა სიეტლის ბალარდის საშუალო სკოლა; სწორედ იქ დაინტერესდა დრამატულ პროგრამაში მსახიობობით. მან დაამთავრა ვაშინგტონის უნივერსიტეტის პროფესიონალ მსახიობთა მომზადების პროგრამა BFA– ში. სმარტი არის ვაშინგტონის უნივერსიტეტის Alpha Delta Pi გუნდის წევრის წევრი.
კარიერა
წყნარი ოკეანის ჩრდილო – დასავლეთის რეგიონალურ თეატრში კარიერის დაწყების შემდეგ, იგი 1981 წელს გამოჩნდა ბროდვეიზე, როგორც მარლენ დიტრიხი, ბიოგრაფიულ პიესაში „ პიაფი “. მოგვიანებით სმარტმა წამყვანი როლი შეასრულა, CBS-ს სიტკომში დიზაინერი ქალებში, რომელშიც მან ითამაშა 1986-დან 1991 წლამდე. სმარტი ნომინირებული იყო ტონის პრემიაზე საუკეთესო მსახიობი ქალისთვის 2000 წლის ბროდვეის ფილმში "ადამიანი, რომელიც ვახშმად მოვიდა", ასევე მოიგო ორი პრემია ემის ჯილდოს NBC-ს სიტკომის Frasier- ში ლანა გარდნერის როლისთვის (2000–01).
მან მოიგო მესამე ემის ჯილდო ABC- ის სიტკომის Samantha Who- ში რეჯინა ნიულის როლის შესრულებისთვის (2007–09). მან ასევე განასახიერა მართა ლოგანი სამოქმედო დრამატულ სერიალში 24 (2006–07). ფლოიდ გერჰარტის როლის შესრულებისთვის ნოა ჰოულის FX კრიმინალურ სერიალში Fargo (2015), მან მიიღო კრიტიკოსთა არჩევანის სატელევიზიო ჯილდო და პრემია ემის ჯილდოს ნომინაციები. 2017 წლიდან 2019 წლამდე მან ითამაშა როგორც Melanie Bird, FX სამეცნიერო ფანტასტიკის სერიალში Legion ხოლო 2019 წელს ითამაშა Laurie Blake (შვილის იუსპეციკი) Watchmen- ში. სმარტის ფილმებში შედის Homeward Bound: The Incredible Journey (1993), The Brady Bunch Movie (1995), Guinevere (1999), Sweet Home Alabama (2002), Garden State (2004), I Heart Huckabees (2004), Youth in Revol t (2009), ბუღალტერი (2016) და მარტივი რჩევა (2018).
პირადი ცხოვრება
სმარტი დაქორწინებულია მსახიობ რიჩარდ ჯილილენდზე, რომელიც მან გაიცნო დიზაინერ ქალთა გადასაღებ მოედანზე მუშაობის დროს (მან შეასრულა ჯ.დ. შეკელფორდი, ენი პოტის პერსონაჟის, მერი ჯო შიველი, შეყვარებული). მათ ჰყავთ ვაჟი, კონორ დუგლასი (დაიბადა 1989 წელს), და ქალიშვილი, ბონი კეტლინი (ჩვილად იშვილეს 2009 წლის მაისში). ჯილილანდმა ითამაშა კაპიტან სტენ კოტერის 24-ში, ხოლო სმარტმა მოგვიანებით ითამაშა პირველი ლედი მართა ლოგანი იმავე სერიალში.
სქოლიო
კატეგორია:ამერიკელი მსახიობები კატეგორია:დაბადებული 13 სექტემბერი კატეგორია:დაბადებული 1951 კატეგორია:XX საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ქალი თეატრის მსახიობები კატეგორია:ამერიკელი ტელემსახიობი ქალები კატეგორია:XXI საუკუნის ამერიკელი ქალი მსახიობები
ჰაუარდი (აუტაგამის ოლქი)
გეოგრაფია
აშშ-ის ბიუროს აღწერის მონაცემებით, სოფლის ფართობი შეადგენს 59,78 კმ²-ს. აქედან, 46,88 კმ² ხმელეთს, ხოლო 12,90 კმ² წყალს უჭირავს.
სქოლიო
კატეგორია:აუტაგამის ოლქის დასახლებები
მაგრანეთის გალავანი
მაგრანეთის გალავანი — არქიტექტურული ძეგლი თიანეთის მუნიციპალიტეტის სოფელ მაგრანეთის განაპირას, სამხრეთით. განეკუთვნება შუა საუკუნეებს. ნაგებია რიყის ქვით. შემორჩენილია კედლის წყობის 5-10 რიგი. კედლის სისქეა 1 მეტრი. გალავანი გეგმით წრიულია.
ლიტერატურა
კატეგორია:თიანეთის მუნიციპალიტეტის არქიტექტურული ძეგლები
ვალია-რედოაიეი
ვალია-რედოაიეი (Valea Rădoaiei) — სოფელი მოლდოვაში, ფლორეშტის რაიონში. მდებარეობს ზღვის დონიდან 135 მეტრზე. 2004 წლის მონაცემებით, მოსახლეობა 170 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
ინგაი
ინგაი (Ingaí) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ლავრასის შემადგენლობაში.
2010 წლის მონაცემებით, მოსახლეობა 2 629 ადამიანს შეადგენდა, მოსახლეობის სიმჭიდროვე 8.6 კმ²-ზე. ფართობი 305 591 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
დინარული რასა
მინიატიურა| ილუსტრაცია, რომელზეც გამოსახულია "დინარული ტიპის თავის ქალა" ჰანს გიუნტერის "ევროპული ისტორიის რასობრივი ელემენტების" მიხედვით (1927)|130 px დინარული რასა, აგრეთვე ცნობილი როგორც ადრიატიკული ან ეპიროტიკული რასა — ტერმინი, რომელიც გამოიყენებოდა ფიზიკურ ანთროპოლოგიაში მე-20 საუკუნის დასაწყისში. ამ სახელწოდებით აღნიშნავდნენ სამხრეთ-აღმოსავლეთი ევროპის თანამედროვე ეთნიკური ჯგუფების ფენოტიპს და მომდინარეობს დინარის მთიანეთის სახელწოდებიდან. იგი შემოიღო ფრანგმა ანთროპოლოგმა იოზეფ დენიკერმა, რომელიც ასევე იყენებდა ტერმინს „ადრიატიკული რასა“. საბჭოთა ანთროპოლოგები დინარულ ტიპს მიიჩნევდნენ ბალკანურ-კავკასიური რასის ქვეტიპად. მისთვის დამახასიათებელია ბრაქიკეფალია, დაბალი და ფართო სახე, მაღალი და დახრილი შუბლი, ხშირად ბრტყელი კეფა, (ჰიპერ-)ლეპტორინული და ხშირად გამოხატული („არწივისებური“) ცხვირი, მუქი ფერის თმა და თვალები, ხორბლისფერი კანი და სხვა.
დევლეთ ხათუნი
დევლეთ ხათუნი (Devlet Hatun, دولت خاتون; დ. ?, ქუთაჰია — გ. 1411, ბურსა, ოსმალეთის იმპერია) — ოსმალეთის სულთნის, ბაიაზიდ I-ის ცოლი. სულთან მეჰმედ I-ის და შეჰზადე ისა ჩელების დედა.
გარდაცვალება
დევლეთ ხათუნი გარდაიცვალა შვილის ტახტზე ასვლამდე 2 წლით ადრე. დაკრძალულია ბურსაში, ტიურბეს აკლდამაში.
ლიტერატურა
კატეგორია:ოსმალეთის სულთნების მეუღლეები კატეგორია:დაბადებული 1820 კატეგორია:გარდაცვლილი 1889
პაატა ნაცვლიშვილი
პაატა ნაცვლიშვილი (დ. 16 ოქტომბერი, 1952, თბილისი, საქართველოს სსრ) — ქართველი მხატვარი და ჟურნალისტი. „პაატა ნაცვლიშვილის გამომცემლობის“ დირექტორი. სოციალურ მეცნიერებათა დოქტორი, ქართული ემიგრაციის ისტორიისა და გეოგრაფიის სამეცნიერო-კვლევითი ინსტიტუტის დირექტორი და სამეცნიერო საბჭოს თავმჯდომარე, გრიგოლ რობაქიძის სახელობის უნივერსიტეტის სრული პროფესორი.
ბიოგრაფია
დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი 1974 წელს, ხელოვნების ფაკულტეტი 1976 წელს. 1974-1976 წწ. მუშაობდა გაზეთ „თბილისის უნივერსიტეტის“ ლიტმუშაკად, 1976-1978 წწ. გაზეთ „ახალგაზრდა კომუნისტის“ კორესპონდენტად, 1978-1984 წწ. ჟურნალ „მართვეს“ ლიტმუშაკად, 1980-1984 წწ. საქართველოს საზღვაო სანაოსნოს შორეული ნაოსნობის მატროსად, 1984-1985 წწ. საქართველოს რადიოს ახალგაზრდული პროგრამების მთავარი რედაქციის მთავარ რედაქტორად, 1985-1988 წწ. „ახალგაზრდა კომუნისტის“ რედაქტორად, 1988 წლიდან გაზეთ „სამშობლოს“ რედაქტორია;
სხვადასხვა დროს იყო გაზეთ „ნატვრისთვალის“ რედაქტორი, საქართველოს ტელევიზიის შემოქმედებითი გაერთიანება „სხივის“ მთავარი რედაქტორი, „ახალი ქართული გაზეთის“ მთავარი რედაქტორი. ცნობილია, როგორც უნივერსალური ტიპის ჟურნალისტი. მისი რედაქტორობით გამოიცა პირველი ფერადი და კომპიუტერული გაზეთები საქართველოში. ჟურნალისტიკის გარდა მუშაობს პოეზიაში, პროზაში, დრამატურგიასა და მხატვრულ თარგმანში. არის მრავალი წიგნის ავტორი, შემდგენელი, გამომცემელი, რედაქტორი, დიზაინერი. 1984 წელს მონაწილეობა მიიღო ტიმ სევერინის ექსპედიციაში „იაზონის ნაკვალევზე“. მისი საზღვარგარეთული რეპორტაჟები სისტემატურად გადაიცემა ტელევიზიით, იბეჭდება პრესაში. 1993 წელს დააარსა „პაატა ნაცვლიშვილის გამომცემლობა“, რომელიც თბილისისა და ფრანკფურტის წიგნის საერთაშორისო ბაზრობების მონაწილეა. 1997 წელს ბუენოს-აირესში აღმოაჩინა და იმავე წელს თბილისში გამოსცა გრიგოლ რობაქიძის უცნობი ნოველა. 1999 წელს მისი თაოსნობით დაფუძნდა კულტურული ოლიმპიადის საქართველოს ეროვნული კომიტეტი. არის ბიბლიოფილი და ფილატელისტი. მას ეკუთვნის 50-მდე ქართული მარკის (მათ შორის აღდგენილი საქართველოს რესპუბლიკის პირველი საფოსტო მარკის) დიზაინი. იღწვის უცხოეთში დაცული ქართული სიძველეების გამოვლენის, შესწავლისა და საქართველოში ჩამოტანისათვის.
ჯილდოები
დაჯილდოებულია საქართველოს ღირსების ორდენით, ოლიმპიური ორდენით, ოლიმპიური მედლით. არის „ოქროს კალმის“ ლაურეატი, კავკასიის რეკლამის საერთაშორისო ფესტივალის გრან-პრის მფლობელი, არაერთი ჟურნალისტური კონკურსის გამარჯვებული.
რესურსები ინტერნეტში
კატეგორია:ქართველი ჟურნალისტები კატეგორია:ქართველი მხატვრები კატეგორია:დაბადებული 1952 კატეგორია:დაბადებული 16 ოქტომბერი კატეგორია:საქართველოს ღირსების ორდენის კავალრები
სოლაკი
სოლაკი (Սոլակ) — სოფელი სომხეთში, კოტაიქის პროვინციაში. მდებარეობს ზღვის დონიდან 1 650 მეტრზე. 2008 წლის მონაცემებით, მოსახლეობა 2 646 ადამიანს შეადგენდა, სიმჭიდროვე 88 ადამიანი კმ²-ზე. ფართობი 30.2 კმ²-ია.
რესურსები ინტერნეტში
კატეგორია:კოტაიქის პროვინციის სოფლები
პირველი მაისის თემი (მრავალმნიშვნელოვანი)
პირველი მაისის თემი შეიძლება აღნიშნავდეს:
მამადაანების პირველი ეკლესია
მამადაანების პირველი ეკლესია — არქიტექტურული ძეგლი თიანეთის მუნიციპალიტეტის სოფელ მამადაანებში, ტყიანი მთის კონცხზე. განეკუთვნება გვიანდელ შუა საუკუნეებს.
ეკლესია დარბაზულია, ნაგებია ნატეხი ქვით. ძლიერ დაზიანებულია. მთელ სიმაღლეზე შემორჩენილია მხოლოდ აღმოსავლეთ კედელი და სამხრეთ კედლის აღნოსავლეთ ნაწილი. დანარჩენილი კედლები 0,9-1,3 მეტრ სიმაღლეზე დგას. შესასვლელი სამხრეთით ჰქონია. ნახევარწრიული აფსიდის ღერძზე თაღოვანი სარკმელი ეკლესიას სამხრეთით ჰქონია. შემორჩენილია სარკმლის აღმოსავლეთ ნახევარი. ინტერიერი შელესილი და მოხატული ყოფილა. აღმოსავლეთ სარკმელის გვერდებზე და ზემოთ მოხატულობის კვალი შეიმჩნევა. სამხრეთ მინაშენისგან ნანგრევებიღაა დარჩენილი. ეკლესიას შემორტყმული ჰქონია გალავანი, რომელიც ამჟამად უკვე ნანგრევებადაა ქცეული.
ახაშნის წმინდა გიორგის ეკლესია
ახაშნის წმინდა გიორგის ეკლესია — არქიტექტურული ძეგლი გურჯაანის მუნიციპალიტეტის სოფელ ახაშნის დასავლეთით 3 კილომეტრზე, ტყეში. განეკუთვნება გვიანდელ შუა საუკუნეებს. ეკლესია დარბაზულია, ნაგებია სხვადასხვა ზომის რიყის ქვითა და აგურით. კედლები ძირითადად რიყის ქვისაა. გარეთა კუთხეები და კარ-სარკმელთა ღიობები აგურითაა ნაწყობი. XX საუკუნის 80-იან წლებში ადგილობრივმა მოსახლეობმა ეკლესია აღადგინა (არაწესიერად), რის შედეგადაც მან თავდაპირველი სახე საგრძნობლად დაკარგა. შენობას დასავლეთით აქვს ერთი შესასვლელი. კარი თაღოვანია. თაღის ნაწილი ჩამონგრეულია.ამჟამად ეკლესიას რკინის კარი აქვს შებმული. შიგნითმის წინ სამფეხურიანი კიბეა. აღმოსავლეთით მომრგვალებულ აფსიდში მაღალი და განიერი სწორკუთხა სარკმელია, რომლის ორივემხარეს თითო ოთხკუთხა ნიშაა, ხოლო ქვემოთ, კედელზე, ოთხწახნაგა ტრაპეზია მიდგმული. აფსიდი გადახურულიატლანქად სხმული კონქით. აფსიდის ბოლოებში კედლიდან ოდნავ გამოშვერილი თითო პილასტრია. დასავლეთ კედელშივიწრო სწორკუთხა სარკმელია გაჭრილი. სამხრეთ კედელს, დასავლეთ ნაწილში, დაბალი საფეხური გასდევს. იატაკი მოგებულია ქვის სწორკუთხა ფილებით. ეკლესიის გარშემო ჩაფლულია რამდენიმე ქვევრი.
ლიტერატურა
კატეგორია:გურჯაანის მუნიციპალიტეტის ტაძრები
ვენდი მალიკი
ვენდი მალიკი (Wendie Malick; დ. 13 დეკემბერი, 1950 წელი, ბუფალო, ნიუ-იორკი, აშშ) - ამერიკელ-კანადელი მსახიობი და ყოფილი მოდელი, რომელიც ცნობილია სხვადასხვა სატელევიზიო კომედიებში შესრულებული როლებით.
ადრეული ცხოვრება
მალიკი დაიბადა ნიუ-იორკის ქალაქ ბუფალოში, ყოფილი მოდელის გიგის და კენ მალიკის ქალიშვილი, რომელიც გაყიდვებში მუშაობდა მისი გვარი მალიკი არაბულად ნიშნავს "მეფეს", მამამისის ბაბუა ეგვიპტელი იყო კოპტური ქრისტიანული ოჯახიდან და მისი სხვა წარმოშობაა ფრანგული, გერმანული და ინგლისური. მან დაამთავრა უილიამსვილის სამხრეთის საშუალო სკოლა 1969 წელს. მალიკი არის უილიამ ესპერის სტუდიის კურსდამთავრებული მანჰეტენში, ნიუ იორკის შტატში.
კარიერა
მან ითამაშა ჯუდიტ ტუპერ სტოუნის როლში HBO-ს სიტკომში Dream On, ასევე ნინა ვან ჰორნი NBC -ს სიტკომში Just Shoot Me! 1990 წელს მალიკს გადაეცა HBO-ს კომედიურ სერიალში Dream On, ჯუდიტ ტუპერ სტოუნის, ბრაიან ბენბენის ნევროზული, მაგრამ საყვარელი ყოფილი მეუღლის როლის. მან ამ შოუში დარჩა 1996 წლამდე, მან მოიგო ოთხი CableACE ჯილდო კომედიური სერიალის საუკეთესო მსახიობი ქალისთვის. იგი ასევე გამოჩნდა რამდენიმე სატელევიზიო ფილმში, მათ შორის Dynasty: The Reunion (1991), Madonna: Innocence Lost (1994) და Apollo 11 (1996). მალიკმა ითამაშა 1999 წლის ცხოვრებისეულ სატელევიზიო ფილმში „ Take My Advice: The Ann and Abby Story “, რომელშიც მან ითამაშა ერთნაირი ტყუპ და-ძმათა რჩევების მიმომხილველები, ენ ლენდერსი (ეპი ლედერერი) და „ ძვირფასო ები“, აბიგაილ ვან ბურენი (პაულინ ფილიპსი). 1996 წელს მალიკმა ითამაშა მთავარ პერსონაჟად საკუთარი კომედიური სერიალის, Good Company CBS- ის ეთერში. შოუ მხოლოდ ექვსი ეპიზოდის შემდეგ გაუქმდა 1997 წელს, მან დაიწყო ნინა ვან ჰორნის როლი, ყოფილი სუპერმოდელი NBC-ს სიტკომში Just Shoot Me !. მან ეს როლი შეასრულა 2003 წლამდე. იგი იყო ნომინირებული ემის ჯილდოზე კომედიური სერიალის საუკეთესო მეორეხარისხოვანი მსახიობი ქალისთვის, 1999 და 2002 წლებში სატელევიზიო ფილმი 1999 წელს. მან ასევე ითამაშა ფილმში X-Files 1998 წელს. მან ითამაშა დისნეის ანიმაციურ ფილმში The Emperor's New Groove, როგორც ჩიჩა, 2000 წელს. მან ასევე ითამაშა როგორც ვიქტორია ჩეიზი TV Land- ის კომედიურ სერიალში Hot in Cleveland. ის ასევე ცნობილია რონა ლოურენსის განმეორებითი როლით Frasier- ის ბოლო სეზონში. მალიკმა ასევე ითამაშა მრავალი პერსონაჟის როლი ფილმებში, მათ შორის Scrooged, The American President, Racing Stripes, and Confections of a Shopaholic. 50 – ზე მეტი ეპიზოდური როლი აქვს სატელევიზიო შოუებში, პირველ რიგში კომედიებში, ითამაშა სატელევიზიო ფილმებში და  მუშაობს ხმის მსახიობად (გამხმოვანებლად). 2020 წლიდან იგი ახმოვანებს ედა კლავტორნის დისნეის ანიმაციურ სერიალში The Owl House.
პირადი ცხოვრება
მალიკი ორჯერ იყო დაქორწინებული: 1982 წლიდან 1989 წლამდე მსახიობ და სცენარისტ მიჩ გლეიზერზე, 1995 წლიდან კი რიჩარდ ერიკსონზე. წყვილი ცხოვრობს კალიფორნიის ქალაქ სანტა მონიკაში, სანტა მონიკას მთებში, სადაც მათ ჰყავთ სამი ძაღლი, ორი ცხენი და კატა. მალიკი ფესკეტერია. ის აბარებს დემოკრატიულ პოლიტიკურ კანდიდატებს, ორგანიზაციებსა და მიზნებს.
სქოლიო
კატეგორია:ამერიკელი მსახიობები კატეგორია:დაბადებული 13 დეკემბერი კატეგორია:დაბადებული 1950 კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ტელემსახიობი ქალები კატეგორია:ამერიკელი ქალი გამხმოვანებლები
ერმალო მაღრაძე
ერმალო მაღრაძე (დ. 14 დეკემბერი 1943, სამტრედია, საქართველოს სსრ, — გ. 13 ნოემბერი, 2021, ქუთაისი) — ქართველი რეჟისორი და ოპერატორი.
1961 წელს დაამთავრა ზესტაფონის რკინიგზის საშუალო სკოლა. 1963 წელს გახდა ივანე ჯავახიშვილის სახელობის თბილისის სახელმწიფო უნივერსიტეტის სტუდენტი, თუმცა სწავლა აღარ გააგრძელა და მუშაობდა „ზესტაფონის საქკაბელში“, „ზესტაფონის სტამბაში“, ზესტაფონის უშანგი ჩხეიძის სახელობის თეატრში.
1977 წლიდან მუშაობდა კინოსტუდია „ქართულ ფილმში“, ჯერ რეჟისორის ასისტენტად, შემდეგ მეორე რეჟისორად. 1986 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ხელოვნების ფაკულტეტი, სცენარისტის სპეციალობით.
1992 წელს დააარსა კინოფირმა „ერმალოფილმი“. 2000 წლიდან მოღვაწეობს ზესტაფონში. გადაღებულია რამდენიმე ფილმში და არის საკუთარი ფილმების ავტორიც. გარდაიცვალა 2021 წელს კოვიდ-19-თან დაკავშირებული გართულებებით.
სქოლიო
კატეგორია:ქართველი კინორეჟისორები კატეგორია:ქართველი ოპერატორები კატეგორია:დაბადებული 1943 კატეგორია:სამტრედიის მუნიციპალიტეტში დაბადებულები კატეგორია:დაბადებული 14 დეკემბერი კატეგორია:თბილისის სახელმწიფო უნივერსიტეტის კურსდამთავრებულები კატეგორია:გარდაცვლილი 13 ნოემბერი კატეგორია:გარდაცვლილი 2021 კატეგორია:COVID-19-ის პანდემიით გარდაცვლილები საქართველოში
კიმბერლი (აუტაგამის ოლქი)
კიმბერლი (Kimberly) — სოფელი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 6 468 ადამიანს შეადგენდა, სიმჭიდროვე 1,105.0 კაცი/კმ². ფართობი 6,27 კმ².
გეოგრაფია
აშშ-ის ბიუროს აღწერის მონაცემებით, სოფლის ფართობი შეადგენს 6,27 კმ²-ს. აქედან, 5,85 კმ² ხმელეთს, ხოლო 0,41 კმ² წყალს უჭირავს.
სქოლიო
კატეგორია:აუტაგამის ოლქის დასახლებები
კვიპროსელი ბერძნები
მინი|300პქ|კვიპროსის დემოგრაფიული რუკა: ყვითელი - კვიპროსელი ბერძნები, იისფერი - კვიპროსელი თურქები, წითელი - დიდი ბრიტანეთის სამხედრო ბაზები კვიპროსელი ბერძნები (Ελληνοκύπριοι) — კვიპროსის ეთნიკურად ბერძენი მოსახლეობა. შეადგენს ქვეყნის მოსახლეობის 80 %-ს. მათი უმრავლესობა მართლმადიდებელი ქრისტიანია და კვიპროსის მართლმადიდებელი ეკლესიის მრევლია.
კვიპროსელი ბერძნები არიან აქაელებისა და მიკენელების შთამომავლები, რომლებიც კუნძულზე ძვ. წ. II ათასწლეულის II ნახევარში დასახლდნენ. დროთა განმავლობაში ბერძენი ემიგრანტების რიცხვი მკვეთრად გაიზარდა და კვიპროსი ელინისტური სამყაროს განუყოფელი ნაწილი გახდა. 395 წელს რომის იმპერიის დაშლის შემდეგ კუნძულის ბერძენი მოსახლეობა მრავალი საუკუნის მანძილზე ბიზანტიის იმპერიის იურისდიქციის ქვეშ იმყოფებოდა. ამ პერიოდის მნიშვნელოვანი მოვლენა იყო 431 წელს კვიპროსის მართლმადიდებელი ეკლესიის ავტოკეფალიის მოპოვება.
გარკვეული სირთულეების წინაშე დადგა ბერძენი მოსახლეობა კუნძულზე თურქების მოსვლის შემდეგ. XII საუკუნის ბოლოდან ბერძენი მოსახლეობა ლუზინიანების ფეოდალური საგვარეულოსა და შემდეგ ვენეციელების ზეწოლის ქვეშ აღმოჩდნენ, რომლებიც მართლმადიდებელი ეკლესიის წინააღმდეგ გამოდიოდნენ და დაუწესეს მათ გადასახადები. მნიშვნელოვნად შემსუბქდა ბერძნების ცხოვრება 1571 წელს, კუნძულის ოსმალების მიერ დაპყრობის შემდეგ. მიუხედავად თავისი პლიუსებისა ოსმალების ბატონობა იყო მძიმე და მნიშვნელოვნად შეცვალა ადგილობრივი კულტურა.
1960 წელს კვიპროსმა დამოუკიდებლობა მოიპოვა. ხელისუფლებაში მოვიდა მთავარეპისკოპოსი მაკარიოს III. კიპროსელ ბერძნებში გავრცელდა ირედენტისტული მიმდინარეობა ენოზისი, რომელიც გახდა კუნძულზე თურქული ძალების შეჭრისა და მისი ჩრდილოეთი ნაწილის ოკუპაციის მიზეზი. შედეგად მოსახლეობა დაიყო ორ ნაწილად, ჩრდილოეთში მცხოვრებმა კვიპროსელმა ბერძნებმა მიატოვეს საცხოვრებელი ადგილი და დასახლდნენ ქვეყნის სამხრეთ ნაწილში ან ევროპის ქვეყნებში.
კვიპროსელი ბერძნები საუბრობენ ბერძნულ-კვიპროსულ დიალექზე, რომელიც მცირედით განსხვავდება ახალი ბერძნული ენისაგან.
რესურსები ინტერნეტში
კატეგორია:კვიპროსის დემოგრაფია
მამადაანების ეკლესია
ტერმინი მამადაანების ეკლესია შეიძლება აღნიშნავდეს:
პრაჟილა
რესურსები ინტერნეტში
კატეგორია:ფლორეშტის რაიონის სოფლები
იტუმირინი
იტუმირინი (Itumirim) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 840 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ლავრასის შემადგენლობაში.
2010 წლის მონაცემებით, მოსახლეობა 6 139 ადამიანს შეადგენდა, მოსახლეობის სიმჭიდროვე 26.15 კმ²-ზე. ფართობი 234 802 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
კულტურული ანთროპოლოგია
კულტურული ანთროპოლოგია შეისწავლის ადამიანთა ქცევასა და მათი მოღვაწეობის შედეგებს. კულტურული ანთროპოლოგები ინტერესდებიან იმით, თუ როგორ განსხვავდებიან თავიანთი კულტურული მახასიათებლებით სხვადასხვა რასის საზოგადოება. მაგრამ ისმის მთავარი კითხვა, თუ რა არის კულტურა? ტერმინი კულტურა გამოხატავს სხვადასხვა საზოგადოებისა და პოპულაციების სუბიექტურ აზროვენებას. სოციალური ჯგუფის კულტურა, თავის მხრივ, მოიცავს მრავალ ასპექტს: ენა, რელიგიური რწმენები, მუსიკა, შრომა, სქესობრივი როლები, როგორ აპროექტებენ სახლებს, და სხვა მრავალი ჩვევები და იდეები, რაც ფართოდაა გავრცელებული ამა თუ იმ სოციალურ ჯგუფებში.
ზოგადად ანთროპოლოგია, შედარებით, ახალგაზრდა მეცნიერებაა. მხოლოდ 1800 წლისთვის გადაწყვიტეს ანთროპოლოგებმა, რომ ეცხოვრათ შორს სხვა ადამიანებთნ ერთად. თუ ჩვენი მიზანია, შევისწავლოთ ადამიანი, მისი ქცევები და რწმენები, აუცილებელია უკეთ გავეცნოთ უძველეს ადამიანსა და დღევანდელ, თანამედროვე ადამიანს. უნდა ვისწავლოთ მათი კულტურები და მათი ბიოლოგია. აქედან გამომდინარე, ანთროპოლოგია რელევანტური მეცნიერებაა, რომელიც გვეხმარება თავიდან ავიცილოთ გაუგებრობა, უთანხმოება ადამიანებს შორის.
ბრიტანელმა ანთროპოლოგმა, სერ ედვარდ ტეილორმა, წარმოთქვა პირველად სიტყვა კულტურის განსაზღვრება 1865 წელს მან გამოაქვეყნა პირველი ნაშრომი "გამოკვლევები კაცობრიობის ძველი ისტორიის სფეროში" ("Researches into the Early History of Mankind and the Development of Civilization"), რომელშიც ავითარებდა კულტურის პროგრესული განვითარების იდეას ველურობის ეპოქიდან ცივილიზაციამდე. ცალკეული ხალხების ყოფისა და კულტურის განსხვავების მიზეზად ე. ტაილორი განვითარების სხვადასხვა საფეხურზე მათ ყოფნას ასახელებდა. კულტურის განვითარების ევოლუციონისტური კონცეფცია ე. ტაილორმა ყველაზე სრულად ჩამოაყალიბა ცნობილ ნაშრომში "პირველყოფილი კულტურა" ("Primitive Culture", 1871). საყოველთაოდ ცნობილია კულტურის ტაილორისეული განსაზღვრება: „კულტურა არის ის კომპლექსური ხვრელი, რომელიც მოიცავს განათლებას, რწმენას, ხელოვნებას, კანონებს, მორალებს, ტრადიციებს და კიდევ სხვა შესაძლებლობებსა და ჩვევებს, რაც ადამიანს დაბადებიდან ახასიათებს.“
კულტურის განვითარებას ტაილორი განიხილავდა როგორც ადამიანის გონებისა და შრომის პროდუქტების თანდათანობით განვითარებას მარტივიდან რთულისაკენ, მემკვიდრეობითობის აუცილებელი შენარჩუნებით. ამ გზას გაივლის როგორც მატერიალური კულტურის ელემენტები, ისე ყველა იდეა, დოქტრინა, კანონი, მხატვრული ნაწარმოები თუ სულიერი კულტურის ნებისმიერი სხვა გამოხატულება.
დაახლოებით უკვე მეოცე საუკუნისთვის, ადამიანის განათლება იმდენად გაუმჯობესდა და განვითარდა, რომ მრავალი განსაზღვრება შეიძინა სიტყვა კულტურამ დროთა განმავლობაში.
მიზეზი კულტურული ანთროპოლოგიის გაჩენისა იყო შემდეგი: კოლონიალიზმის დროს სხვადასხვა კულტურათა შეჯახება მოხდა, რის გამოც კულტურები დიდი საფრთხის წინაშე აღმოჩნდნენ, მოხდა მათი აღრევა და ინდივიდუალიზმის დაკარგვა. ამიტომ გაჩნდა იმის აუცილებლობა, რომ ჩამოყალიბებულიყო კულტურული ანთროპოლოგია, რომელიც მოაგვარებდა ამ პრობლემებს და შეისწავლიდა მათ.
მაგრანეთის პირველი ეკლესია
მაგრანეთის პირველი ეკლესია — არქიტექტურული ძეგლი თიანეთის მუნიციპალიტეტის სოფელ მაგრანეთის სასაფლაოზე. განეკუთვნება გვიანდელ შუა საუკუნეებს. ეკლესია დარბაზულია (6,7 x 4,7 მეტრი), ნაგებია სხვადასხვა ზომის რიყის ქვის ირეგულარული წყობით, ალაგ-ალაგ გამოყენებულია ტლანქად დამუშავებული შირიმი. ძლიერ დაზიანებულია: თითქმის მთლიანადაა დანგრეული სამხრეთ და ჩრდილო კედლები; შემორჩენილია აფსიდის შუა ნაწილი (სიმაღლე 3 მეტრი) და დასავლეთ კედელი, რომელსაც ზედა ნაწილი მონგრეული აქვს. შესასვლელი სამხრეთ კედლის დასავლეთ ნაწილშია (შემორჩენილია დასავლეთ წირთხლის ნაწილი). აღმოსავლეთით ნახევარწრიული აფსიდია. აფსიდის ღერძზე გაჭრილია მაღალი, სწორკუთხა სარკმელი, რომლის ჩრდილოეთით ღრმა შეისრულთაღოვანი ნიშია. სარკმლის ღიობი და ნიშის თაღი შირიმის ქვითაა გამოყვანილი. კედლების გარეთა პირი, როგორც ინტერიერში, ასევე ფასადებზე, გასწორებულია ბათქაშით, რომელიც საპირე ქვების მნიშვნელოვან ნაწილს ფარავს. ეკლესიას ირგვლივ მრუდხაზოვანი გალავანი ჰქონია შემოვლებული (შემორჩენილია ფრაგმენტის სახით).
კულტურული ანთროპოლოგია
კულტურული ანთროპოლოგია ფართო ცნებაა და მოიცავს სხვადასხვა დარგს, როგორებიცაა: არქეოლოგია ( მეცნიერება წარსული კულტურების შესახებ), ანთროპოლოგიური ლინგვისტიკა (ენების ანთროპოლოგიური შეასწავლა), და ეთნოლოგია (მეცნიერება ახლა არსებული, თანამედროვე კულტურებზე). ეს ყველა ჩამოთვლილი განშტოება ერთიანდება და ყველას ერთად ეწოდება კულტურული ანთროპოლოგია.
მაგრანეთის პირველი ეკლესია
ლიტერატურა
კატეგორია:თიანეთის მუნიციპალიტეტის ტაძრები
კულტურული ანთროპოლოგია
არქეოლოგია
არქეოლოგების მიზანი არა მხოლოდ ჩვენი წინაპრების ტრადიციების და მათი ყოველდღიური ცხოვრების რეკონსტრუქციაა, არამედ არის ის, რომ გააკეთონ ანალიზი კულტურული ცვლილებების და შემოგვთავაზონ შესაძლო ვარიანტები და ახსნები ამ კულტურული ცვლილებების შესახებ. არქეოლოგები მიიჩნევიან, როგორც ანთროპოლოგიის ისტორიკოსებად, ადამიანის წარსულის აღმდგენებად. იმის შესწავლით, თუ რა დაგვიტოვა უძველესმა ადამიანმა, არქეოლოგები აგროვებენ ფაქტებს, მტკიცებულებებს, რის საფუძველზეც კულტურები ვითარდება.
ლინგვისტიკა
შეიძლება ითქვას, რომ ადამიანის დამახასიათებელი თვისება არის ლაპარაკის უნარი. თუმცა, ადამიანი ამ სფეროში არ არის მარტო. მეცნიერებამ გვაჩვენა, რომ ზოგიერთი ცხოველი - განსაკუთრებით მაიმუნები - ადამიანების მსგავსად უშვებენ ისეთ ხმებსა და ბგერებს, რომ მათი ეს ქცევა ძალიან ჰგავს ადამიანის კომუნიკაციის საშუალებას. მაგარამ, მიუხედავად ამის ა, არც ერთ ცხოველს არ გამოუმუშავდა იმ დონემდე კომუნიკაციის უნარი, როგორც ადამიანს. სწორედ ეს ენა ეხმარება ადამიანებს, რომ კულტურა თაობიდან თაობამდე გადაიტანონ და არ გაქრეს დროის განნმავლობაში. კულტურული ანთროპოლოგიის ეს განშტოება შეისწავლის ზუსტად ლინგვისტიკას. ლინგვისტიკის შესწავლისას, ანთროპოლოგები უკეთესად ახერხებენ შეისწავლონ, თუ როგორ აღიქვამენ და შეიცნობენ ადამიანები თავიანთ თავსა და ამ სამყაროს.
ცხადია, ამ მეცნიერებას თავში არა ერთი მეცნიერი უდგას. მრავალი ადამიანი მუშაობს ამ საკითხის შესწავლაზე, არქეოლოგები, ეთნოლოგები, ლინგვისტები და ზოგადად კულტურული ანთროპოლოგები. ყველას დიდი წვლილი შეაქვს ამ საკითხის განვითარებაში და საკმაოდ ცნობილი მეცნიერებიც კი არიან, თავიანთი ნამუშევრების წყალობით. ესენი არიან: კლიფორდ გერტცი, პოლ ფარმერი, ერიკ ვულფი, რუთ ბენედიქტი და ა. შ
პოლ ფარმერი
პოლ ფარმერი — არა მარტო ამერიკელი ანთროპოლოგი და ფიზიკოსია, არამედ ადამიანთა უფლებების დამცველიც, იბრძვის, რომ მიანიჭოს ჯანმრთელობით აღსავსე ცხოვრება ღარიბ და გაჭირვებულ ხალხს. იგი, ასევე, აკონტროლებდა ინფექციურ დაავადებებს და იცავდა ადამიანების ძირითად უფლებებს პერუსა და რუსეთში. ფარმერმა დაიმსახურა მრავალი სახელგანთქმული პრიზი.
ერიკ ვულფი
ერიკ ვულფი შთაგონებული იყო მარქსის იდეალებით და მისი ნაშრომის დამსახურებით, ის გაუშვეს მონაცემების შესაგროვებლად პუერტო რიკოს გარეუბნებში, მოგვიანებით ამ ექსპედიციამ ვულფი მექსიკასა და ევროპაში მოახვედრა, სადაც მან ბოლომდე შეისწავლა დაბალი ფენის წარმომადგენლების საზოგადოება. ის ამტკიცებდა, რომ კულტურა შესწავლილი უნდა ყოფილიყო გლობალური პერპექტივიდან და ამას დაამატა ისიც, რომ კულტურა დინამიურია (ანუ არ არის მუდმივი და ის ყოველთვის იცვლება).
ეთნოლოგია
კულტურული ანთროპოლოგის სტრუქტურაში ცენტრალური ადგილი ეთნოლოგიას ან ეთნოგრაფიას უჭირავს - ეს არის მეცნიერებები ეთნოსების, ხალხების შესახებ. ტერმინები ეთნოლოგია და ეთნოგრაფია წარმოშეობილია ძველბერძნული სიტყვებიდან. ეთნოსი ითარგმნება როგორც ხალხი, გრაფოსი აღწერას ნიშნავს, ლოგოსი შესწავლას. შესაბამისად ეთნოლოგია - თეორიული მეცნიერებაა, ეთნოგრაფია კი პრაქტიკული. ეთლოგიისა და ანთროპოლოგიის კავშირის შესახებ სხვადასხვა აზრი არსებობს. ზოგიერთი მეცნიერი თვლის რომ კულტურული ანთროპოლოფია და ეთნოლოგია სინონიმური ტერმინებია. სხვები ფიქრობენ რომ კულტურული ანთროპოლოგია უფრო ფართო ცნებაა ვიდრე ეთნოლოგია და მასშივე მოიაზრებს ამ უკანასკნელს. მათი აზრით კულტურული ანთროპოლოგია ესაა წარმოგვიდგება როგორც განზოგადებული ცოდნა კულტურის ძირითადი ინსტიტუციების შესახებ, იმ დროს როდესაც ეთლოგია კულტურების ანალიტიკურ შედარებას ნიშნავს. მესამენი ამტკიცებენ რომ ეთნოლოგია მოიცავს უფრო ფართო სფექტრს რადგანაც კულტურული ანთროპოლოგია ეფუძნება მხოლოდ და მხოლოდ ადამიანის ბიოლოგიურ და ფიზიკურ საფუძველს. მეოთხე ვარიანტი ეფუძნება იმას რომ კულტურული ანთროპოლოგია ეს ადამიანის კულტურული ასპექტებია ხოლო ეთნოლოგია ცალკეული ეთნიკური დაჯგუფებების  შესწავლაა.
ეთნოსი - ეს არის სოციალური დაჯგუფების განსაკუთრებული დაჯგუფება რომელიც შეიქმნა არა ადამიანების ნების არამედ ბუნებრივი ისტორიული პროცესების შედეგად. ეთნოსების სახასიათო ნიშანი მათი მდგრადობაა: როგორც წესი ისინი აგრძელებენ არსებობას საუკუნეების განმავლობაში. ყოველ ეთნოსში არის შინაგანი ერთობა და ასევე სპეციფიკური ნიშნები რაც განასხვავებს მათ სხვა მსგავსი დაჯგუფებებისგან.
ეთნოლოგია- ეს საზოგადოებების წარმომავლობის (ეთნოსის) შედარებითი და ანალიტიკური შესწავლაა. მისი მთავარი მიზანია სხვადასხვა კულტურებისა და სოციალური ჯგუფების რელიგიური მრწამსის, ენების, ქორწინებების, სქესების როლის ურთიერთობების და ტრადიციბის  ერთმანეთთან შედარება. ეთნოლოგიისთვის საინტერესო ობიექტების ზუსტ განსაზღვრას დიდი ხანი დასჭირდა. ადრე მეცნიერები თვლიდნენ რომ ყურადღებამისაქცევია ხალხები დამწერლობის გარეშე, რომლებიც სოციალურ-ეკონომიკური განვითარების ადრეულ საფეხურებზე არიან. დღეს უკვე საბოლოოდ შეიკრა აზრი რომ თანაბრად საინტერესოა ყველა დროის ყველა კულტურა. იმ დროს როდესაც ანთროპოლოგია შეისწავლის ცალკეულ კულტურებს ეთნოლოგია ცდილობს უფრო გლობალურად განიხილოს ამ კულტურების ურთიერთდამოკიდებულება და გავლენა. ეთნოლოგები არა მხოლოდ აღგვიწერენ ეთნოგრაფებივით, არამედ ცდილობენ სხვადასხვა ცნობებით ახალი ფაქტებიც გამოააშკარავონ ამისთვის ისინი ანთროპოლოგიის ისეთ მიმართულებებზე კონცენტრირდებიან როგორიცაა ფსიქოლოგია, რელიგიური ან ეკონომიკური ანთროპოლოგია, პოლიტიკური ანთროფოლოგია, სქესების მნიშვნელობები, ფოლკლორი. ამის მაგალითია ბრონისლავ მალინოვკის კვლევა. ის ცდილობდა დაედგინა რა ინტერპრეტაცია შეიძლებოდა ჰქონოდა ოიდიპოსის კომპლექსს ფროიდის ფსიქოანალიზიდან სხვადასხვა კულტურებში. ეთნოლოგია სამ მიმართულებად შეგვიძლია დავყოთ: შედარებითი ეთნოლოგია, ევოლუციური ეთნოლოგია და ისტორიული ეთნოლოგია.
ეთნოგრაფიული კვლევის ჩატარება -
ხარისხიანი კვლევის ჩატარების სურვილი შემთხვევაში რთულია ზუსტად განსაზღვრო როდის დასრულდება ის. საბოლოო შედეგზე ორიენტრიების ნაცვლად ეთნოგრაფები კონცენტრირებულები არიან არსებულ სიტუაციაზე რადგანაც იმის გარკვევა თუ რა იქნება შემდეგი ეტაპი მათი საქმისა სწორედ ასე ირკვევა. პირველ რიგში ეთნოგრაფები ირჩევენ მიმართულებას. უპირატესობა ენიჭება იმ საკითხებს რომლებიც მათთვის საინტერესოა რადგან წარმატებული კვლევა დიდწილად არის დამოკიდეუბლებული იმაზე, რამდენად ინტერესით ატარებდნენ მას. შემდეგი ეთნოგრაფები მაქსიმალურად ცდილობენ გათავისუფლდნენ ყველა წინასწარი ცნობისგან რაც მათ კულტურაზე ჰქონდათ მოპოვებული, რადგანაც ხელახალი შემეცნებისას ისინი ყველაფერს თანაბარი ინტერესით აკვირდებიან და არ გამოარჩევენ მხოლოდ იმას რაც მათ აზრით არის მნიშვნელოვანი. შემდეგ იქმნება სტრატეგიები თუ როგორ უნდა მოხდეს უცხო კულუტურასთან ინტეგრაცია. აქ იგულისხმება ისიც, თავად ეთნოგრაფები რამდენმად გახსნილები იქნებიან დასაკვირვებელ კულტურასთან ეს კი იმისთვის ხდება რომ საბოლოოდ ეთნოგრაფი როგორც თემის ახალი წევრი ისე იქნას მიღებული და ჯგუფის წევრები მასთან განსხვავებულად არ მოიქცნენ.
ობიექტურობა - ეთნოგრაფები არ ერიდებიან საკუთარი აზრების გამოხატვას პუბლიკაციებში. ამის მიზეზის ახსნა მარტივია: თუ ჩვენ ეთნოგრაფების მთავარ ამოცანად მათი მხრიდან უცხო კულტურის აღწერას მივიჩნევთ, ბუნებრივია უცხო გარემოსთან შეხება თითოეული მათგანისთვის ახალ პიროვნულ გამოწვევას გულისხმობს და ასე კიდევ უფრო რთული ხდება სუბიექტური მოსაზრებების არიდება. ობიექტურობა და მიურძოებლობა აღარ წარმოადგენს სამუშაოეს კეთების ერთადერთ ლეგიტიმურ გზას. ეთნოგრაფები წერის მრავალ ხერხს მიმართავენ რათა სრულყოფილად გადმოსცენ რომელიმე კულტურის არსი. დღეს ობიექტურობა როგორც ეთნოგრაფიული წერის მთავარი იდეალი, აკურატულობამ შეცვალა. აქ იგულისხმება რომ რამდენად სუბიექტურიც არ უნდა იყოს ეთნოგრაფის ჩანაწერი, არ უნდა იგრძნობოდეს აღსაწერი კულუტირს საკუთართან შედარება. ამის მისაღწევად ხდება აუდიო ჩანაწერების კეთება და ფოტომასალის დართვა. საბოლოო პროდუქტი ადგილობრივებისა და ეთნოგრაფების ურთიერთქმედების სინთეზია. ობიექტურობის დღევანდელი გაგება ნამუშევრის წაკითხვას და ადგილობრივის პოზიციიდან გაგებას გულისხმობს. ასეთ დროს ეთნოგრაფს შეუძლია თავისი საქმე შესრულებულად მიიჩნიოს. კარგი ეთნოგრაფის ნამუშევარი უნდა პასუხობდეს ისეთ კითხვებს როგორიცაა: რა არის კულტურა, რა არის სოციალური „ჩარჩოები“ აღწერილ ადამიანთა ჯგუფისთვის, ვინ და რა ნიშნის მიხედვით აღწერს ამ ადამიანებს, ვინ უფრო პრივილეგირებულია და ვინ ნაკლებად, ვინ არის ამ ჯფუფის ლიდერი როგორ ირჩევა იგი და ა.შ.
ევოლუციონიზმი
ევოლუციონიზმი - ევოლუციონიზმის თეორია XVIII საუკუნის ბოლოს ჩაისახა და XIX საუკუნის განმავლობაში ფართოდ გავრცელდა. მისი ჩამოყალიბება დაკავშირებული იყო განვითარების იდეასთან, განვითარების იდეა ამოსავალი გახდა საბუნებისმეტყველო და საზოგადოებრივი მეცნიერებებისათვის. ევოლუციის თეორიის მიხედვით, დღევანდელი სახეობანი თანდათან განვითარდა მარტივი ორგანიზმებისაგან. მისი ძირითადი დებულებები შემდეგი იყო:
1.        გარემო მუდმივად იცვლება;
2.        ამ პროცესში გადარჩებიან მხოლოდ ის სახეობები, რომლებიც უკეთესად შეეგუებიან გარემოს;
3.        სახეობებში ხდება გენეტიკური ცვლილებები - მუტაციები;
4.        მუტაციათა ნაწილი გარემოსადმი შეგუებისათვის სასარგებლოა;
5.        ეს სასარგებლო ცვლილებები გადაეცემა თაობებს.
კლასიკური სახით, ევოლუციისა და ბუნებრივი გადარჩევის თეორია გადმოცემულია ჩარლზ დარვინის (Charles Robert Darwin) წიგნში "სახეობათა წარმოშობა" ("Origin of Species") (1859).